**Lēmuma projekts**

Olainē

2025.gada 22.jūlijs\* LA-22072025-3

**Par Olaines novada pašvaldības domes priekšsēdētāja otrā vietnieka Andra Vurča atbrīvošanu no amata.**

Plašsaziņas līdzekļos vairākas dienas izskan informācija par iespējamo Olaines novada pašvaldības domes priekšsēdētāja otrā vietnieka Andra Vurča iespējamo nepatieso ziņu sniegšanu **CVK** pirms 2025.gada pašvaldību vēlēšanām.

Šī gada 22.jūlijā tika saņemta vēstule no **Olaines 1.vidusskolas** *Par Andra Vurča mācībām Olaines 1.vidusskolā*, kas apstiprina, ka Andris Vurčs nav ieguvis vispārējo vidējo izglītību Olaines 1. vidusskolā pretēji tam kā tika norādīts CVK anketā.

Temats ir izraisījis lielu rezonansi **sabiedrībā** un šajās dienās Olaines novada reputācijai ir nodarīts milzīgs kaitējums. Jau pēc plašsaziņas līdzekļos publicētās informācijas Andris Vurčs komentēja ziņu ierakstus izmantojot sabiedrību aizskarošus vārdus, kas ir nepieņemami ieņemamam amatam. Šāda rīcība **grauj Olaines novada reputāciju** un pārkāpj Olaines novada pašvaldības ētikas kodeksu.

 Lai novērstu turpmākos Olaines novada reputācijas riskus, šī gada 22.jūlijā tika pieprasīts steidzamā kārtā sasaukt **domes ārkārtas sēdi šī gada 23. jūlijā plkst.15:00**, saskaņā ar **Pašvaldību likuma** 30. pants. 1.punkta 1.apakšpunktu: *vismaz trešdaļa deputātu*, lai lemtu par Olaines novada pašvaldības priekšsēdētāja otrā vietnieka Andra Vurča atbrīvošanu no amata.

 **Ņemot vērā iepriekš minēto, Olaines novada dome nolemj:**

1. **Atbrīvot no amata Olaines novada pašvaldības domes priekšsēdētāja otro vietnieku Andri Vurču.**

Domes priekšsēdētājs A.Bergs

Iesniedz: domes deputāti A.Geržatovičs, J.Kudiņš, I.Čukure,L.Šmite, T.Ritums.

Sagatavoja: domes deputāti A.Geržatovičs, J.Kudiņš, I.Čukure,L.Šmite, T.Ritums.

Lēmumu izsniegt:

Kancelejai

Finanšu un grāmatvedības nodaļai

Sabiedrisko attiecību speciālistēm

\*DOKUMENTS PARAKSTĪTS AR ELEKTRONISKO PARAKSTU UN SATUR LAIKA ZĪMOGU